
ועדת הפנים והגנת הסביבה
24/02/2014

הכנסת התשע-עשרה
נוסח לא מתוקן

מושב שני
<פרוטוקול מס' 231>
מישיבת ועדת הפנים והגנת הסביבה
יום שני, כ"ד באדר א התשע"ד (24 בפברואר 2014), שעה 9:00
<סדר היום:>
<היערכות משרד הפנים לבחירות חוזרות בבית שמש>
נכחו:

<חברי הוועדה:> 
מירי רגב – היו"ר
דוד אזולאי

ישראל אייכלר
חמד עמאר

משה פייגלין

רינה פרנקל
נחמן שי
יעקב אשר

משה גפני

אחמד טיבי

אורי מקלב

יעקב מרגי

מיקי רוזנטל
<מוזמנים:> 
	רון אלמוג
	–
	יועץ משפטי - בחירות, משרד הפנים

	ברון יוסי
	–
	מנהל פיקוח על הבחירות, משרד הפנים

	עמי ברקוביץ
	–
	ממונה חקיקה, משרד המשפטים

	ליאור גנון
	–
	קמ"ט הנחייה אג"מ, המשרד לביטחון פנים

	יוסף חמו
	–
	מפקד תחנת נצרת, המשרד לביטחון פנים

	שלומי טולדנו
	–
	מת"ח בית שמש, המשרד לביטחון פנים

	שבתאי גרברציק
	–
	דובר המשטרה למגזר חרדי דתי, משטרת ישראל

	אלון סלומון
	–
	ס' ר' מטה הבחירות, משרד הביטחון

	גומייד סלים
	–
	מנהל לשכת רוה"ע נצרת, מרכז השלטון המקומי

	פיני קבלו
	–
	מרכז השלטון המקומי

	עופר ענבר
	–
	דובר של אלי כהן, עיריית בית שמש

	שלום אדרי
	–
	יו"ר סיעת הליכוד בית שמש, עיריית בית שמש

	מנשה אליאס
	–
	חבר מועצה, עיריית בית שמש

	כהן אלי
	–
	התמודד מול ראש העיר, עיריית בית שמש

	מוטי כהן
	–
	חבר מועצה, עיריית בית שמש

	מתתיהו חותה
	–
	מנכ"ל עיריית בית שמש, עיריית בית שמש

	אלי בוטבול
	–
	חבר ליכוד

	אירנה קוניסונסקי
	–
	יו"ר בית שמש ביתנו

	אריאל ניסים
	–
	בצוות המשפטי


<ייעוץ משפטי: >
תומר רוזנר
<מנהל/ת הוועדה:>
יפה שפירא
<רישום פרלמנטרי:>
אתי אפלבוים
<היערכות משרד הפנים לבחירות חוזרות בבית שמש>
<היו"ר מירי רגב:>
בוקר טוב. אני פותחת את ישיבת ועדת הפנים והגנת הסביבה. על סדר-היום: היערכות משרד הפנים, כולל משטרת ישראל, היערכות לבחירות חוזרות בבית שמש ובנצרת.

הייתי רוצה לשמוע ממשרד הפנים איך אתם נערכים לכל הסוגיה של זיופים וסדר בקלפיות, לכל הסוגיה של מתן דף לבוחרים. כיצד צה"ל נערך לכך שחיילים יוכלו לבחור בנצרת ובבית שמש? כיצד משטרת ישראל נערכת למצב של אלימות? 

ראינו במהלך הבחירות שהיה המון לחץ בתוך הרשויות ובין המתמודדים. לא רק בבית שמש. ראינו מה קרה בלוד ובעוד כמה מקומות. ברור לכולם שהבחירות החוזרות מעלות את הלחץ ואת רף חוסר הקשב שיהיה בין הצדדים. לכן משטרת ישראל צריכה להיות ערוכה במוקד של הקלפיות גם בבית שמש וגם בנצרת. 
אני רוצה לדעת כיצד אתם נערכים לעניין הזה. לאחר ההתייחסות שלכם ידברו חברי הכנסת. רשמתי את ח"כ מקלב, ח"כ אייכלר וחבר הכנסת שי. 

אלי, אתה נרשמת לדבר על בית שמש. תכף יגיע הבחור מנצרת וניתן גם לו אפשרות להתייחס. הגיע גם דוד אזולאי. 

<מתתיהו חותה:>
אני מנכ"ל עיריית בית שמש. אם תרצי אני אדבר.

<היו"ר מירי רגב:>
אלי הוא נציג בית שמש. 

<מתתיהו חותה:>
לא, אלי הוא מתמודד, אני מנכ"ל העירייה. 

<היו"ר מירי רגב:>
רשמתי אותך. 

משרד הפנים, בבקשה. איך אתם נערכים למניעת הזיופים? איך נראה ספר הבוחרים? האם עברתם על ספר הבוחרים? האם אנשים מתים לא יבואו שוב להצביע? איך אתם מונעים את המצב שהיה? 
<דוד אזולאי:>
אף פעם מתים לא הצביעו. 

<היו"ר מירי רגב:>
אחרים החליפו את המתים. 

איך אתם מונעים את זה שמתים יבואו להצביע ושרק אנשים שגרים בישוב יבוא להצביע?

לאחר מכן, אלון קצין הבחירות של צה"ל. 

<ברון יוסי:>
תודה רבה, בוקר טוב. 

העקרונות שהנחו את בית המשפט בהחלטתו לערוך בחירות חוזרות, קרי טוהר המידות, הגשמת רצון הבוחר, מחייבים את כולנו ואת משרד הפנים בפרט, בנקיטת פעולות מיוחדות שנוגעות לסדרי העבודה של ועדות הקלפי. 

נגעת בכמה נקודות. בין השאר התייחסת למתים ולנפטרים ולכל מה שקשור בכך. משרד הפנים פרסם הנחיות מיוחדות לקראת הבחירות החדשות בבית שמש ובנצרת ב-11.3. 

<היו"ר מירי רגב:>
מה ההנחיות המיוחדות? 

<ברון יוסי:>
במסגרת ההנחיות המיוחדות אנחנו נתגבר את בעלי התפקידים המרכזיים, קרי, המזכירים. בכל קלפי יהיו שני מזכירים. המזכירים האלה יהיו רק עובדי מדינה. 

<דוד אזולאי:>
למה שניים?

<היו"ר מירי רגב:>
כמה היו עד היום?

<ברון יוסי:>
אני אפרט. על-פי החוק צריך להיות אחד. כוונה היא לעובדי מדינה שאינם מתגוררים באחת משתי הערים האלה ובכך אנחנו רוצים להגיע לטוהר מידות. שאלת למה שניים? תפקיד המזכיר הוא התפקיד האחראי ביותר בקלפי מלבד הפוליטיקאים שמנהלים את הקלפי, קרי, היושב ראש, הסגן והחבר. המזכיר הוא זה שעורך את הפרוטוקול, הוא זה שאחראי על החומר הרגיש. הוא זה שמביא את האלפונים, את הזהותון, את הפרוטוקולים. הוא זה שממלא אותם ודואג לתוצאות. 
<היו"ר מירי רגב:>
זה רעיון מצוין. אולי נ אמץ את זה לכלל הבחירות. נביא את זה כתיקון בחקיקה לבחירות בכלל שבכל פעם שיהיו בחירות המזכירים יהיו מיישוב אחר. אני חושבת שזה רעיון טוב. 
<ברון יוסי:>
בגלל החלטת בית המשפט חשוב מאוד שאלה לא יהיו תושבי המקום. חשוב שיהיו שני מזכירים, עובדי מדינה. 
<היו"ר מירי רגב:>
זה מקובל, זה נשמע מצוין. יכול להיות שנאמץ את זה. אוסיף את זה בסיכום. 

<דוד אזולאי:>
לא הבנתי למה שניים. 

<יעקב אשר:>
כדי להיאבק באבטלה, שיהיו יותר משרות. 

<ברון יוסי:>
אני אסביר. מי שקרא את החלטות בית המשפט בוודאי ששם לב שהיו שם זרקורים לכיוון הנושא של מילוי הפרוטוקולים, לכיוון אי התאמות שהיו במחיקה בין אלפון א' לאלפון ב' לבין מספר המעטפות שהוצאו. 

<היו"ר מירי רגב:>
הגשתם תלונה למשטרה?

<ברון יוסי:>
בן אדם לא יכול להשתלט על כל מה שקורה בקלפי. לכן אמרנו שיהיו שני מזכירים. 

<היו"ר מירי רגב:>
שני מזכירים זה בסדר גמור. 

<ברון יוסי:>
חבר הכנסת אזולאי שאל ואני מסביר למה שניים. אני חושב שאחד לא מספיק. אחד לא יכול להשתלט, בפרט בבחירות מאוד טעונות כמו בית שמש ובנצרת. 
<דוד אזולאי:>
זה אומר שצריך לאמץ את זה שבכל קלפי יהיו שני מזכירים גם בבחירות קבועות. 
<היו"ר מירי רגב:>
זה מה שאמרתי.

<אלי בוטבול:>
השאלה אם יש להם ניסיון. שלא ייווצר מצב שיביאו כמו בפעם הקודמת אנשים שאין להם ניסיון. זה חלק מהדברים שקרו שם. 
<ברון יוסי:>

בפעם הקודמת רובם לא היו עובדי מדינה ולכן הפעם דרשנו שהם יהיו עובדי מדינה. לגבי המקצועיות, אנחנו נעסיק את כל אותם חברים שעבדו כמנהלי בחירות ברשויות אחרות ונעסיק אותם הפעם כמזכירים. אנחנו נעסיק את כל הצוותים שעבדו כמזכירים במקומות אחרים, אם זה מהמרכז, חיפה או מהפריפריות. אנחנו נביא אותם ונעסיק אותם כמזכירים. אנחנו נדריך אותם הדרכה מיוחדת. כמובן נשים את הדגש על אותן נקודות שבתי המשפט הצביעו עליהם בפרוטוקולים ובהחלטות שלהם. הדברים האלה ייושמו בפועל בעבודה ובהדרכה.

אנחנו מתואמים תיאום מלא עם משטרת ישראל. אנחנו מקיימים ישיבות שוטפות איתם. אנחנו נדרוש תגבור של כוחות משטרה בקלפיות. לא נסתפק רק בסיורים מרחביים בריכוזים גדולים אלא נצטרך להיות בכל בית ספר שיש בו שניים שלו קלפיות. 
<פיני קבלו:>
זה כמו במלחמה. 
<יעקב אשר:>
מה קרה לך? זאת לא מלחמה, זה חרדים. 
<דוד אזולאי:>
אתה יודע מה זה חרדים? יותר גרוע ממלחמה. 

<ברון יוסי:>
לכן אנחנו מחויבים לנקוט בפעולות האלה. אנחנו נתגבר גם בסדרנים וגם בכוחות אחרים מטעם הרשות. 

<דוד אזולאי:>
מה עם צבא? יש צבא בקלפיות?

<יעקב אשר:>
הם גמרו את העבודה בירושלים בשלג?

<היו"ר מירי רגב:>
אם אתם מתכוונים לנהל כך את הדיון אנחנו לא נגיע - - - 

<יעקב אשר:>
זאת רק הערה של היו"ר הקודם של הוועדה. 

<היו"ר מירי רגב:>
מאה אחוז. 

יש תיאום בין ספר הבוחרים למרשם האוכלוסין?

<ברון יוסי:>
כן. קודם כל קצת נתונים: בבית שמש יש 89 קלפיות. מספר בעלי זכות הבחירה הם 50,466. בנצרת מספר דומה, 86 קלפיות, בעלי זכות בחירה כ-53,934. 
<דוד אזולאי:>
כמה אחוזים הצביעו בכל מקום?
<ברון יוסי:>
אחוז דומה לאחוז הארצי. אם תרצה יותר פרטים, אוכל למסור לך את הפרטים המדויקים. 

שעות ההצבעה הן כמו בבחירות חדשות מ-7 בבוקר עד 10 בלילה. פנקס הבוחרים הוא אותו פנקס, למעט הנפטרים שאנחנו חותכים אותם ולא יופיעו בפנקס.

<היו"ר מירי רגב:>
מה עם זה שהיו בבית שמש 80 איש רשומים על אותה כתובת? העלה את זה חבר הכנסת ליפמן. 
<ישראל אייכלר:>
משרד הפנים הגיש את זה כבר אז. 

<היו"ר מירי רגב:>
אני רוצה לוודא שאין מצב ש-80 איש רשומים באותה כתובת.

<ברון יוסי:>
פנקס הבוחרים הוא אותו פנקס שנגזר פעם קודמת ואין לנו סמכות לשנות אותו. 

<היו"ר מירי רגב:>
מה זאת אומרת שאין לכם סמכות לשנות אותו? אתם רוצים בחירות בפעם השלישית?

<ברון יוסי:>
לא. 

<היו"ר מירי רגב:>
איך תוודא ש-80 איש הרשומים באותה כתובת יגיעו להצביע? 

<ישראל אייכלר:>
היא חוזרת על אותה עלילה שהיתה לפני הבחירות הקודמות. אני זוכר שמשרד הפנים הודיע שאין דבר כזה ש-80 איש גרים באותה כתובת. 

<היו"ר מירי רגב:>
אז תודיע עכשיו לטובת הפרוטוקול - - - 

<ברון יוסי:>
מי שאחראי על הכתובות זה רשות האוכלוסין ולא לשכת המפקח. בכל מקרה, אם יש טענה כזאת, אני מוכן לבדוק אותה. אני לא קיבלתי טענה כזאת עד לרגע זה. 
<היו"ר מירי רגב:>
משום שרשות האוכלוסין שייכת למשרד הפנים - - - 

<ברון יוסי:>
הם רשות נפרדת. 

<היו"ר מירי רגב:>
אבל הם משרד הפנים. 

<ברון יוסי:>
הם שייכים לשר הפנים.

<היו"ר מירי רגב:>
משום שאתה אחראי מבחינת שר הפנים, כפי שהוא הסביר לי בבוקר. הוא הסביר לי למה לא נמצא פה מנכ"ל או סגנית השר. נאמר לי שהאחריות הכוללת לבחירות היא שלך. אני מבקשת שתוודא מול רשות האוכלוסין, שמספר המצביעים לפי הכתובות ומספר הכתובת ברשות האוכלוסין ובספר הבוחרים הוא שווה. שלא יהיה מצב שרשות האוכלוסין וספר הבוחרים הם לא דומים. 
<ברון יוסי:>
הוא זהה. רשות האוכלוסין גוזרת את פנקס הבוחרים ולא גוף אחר. כמובן שהוא זהה. 

<היו"ר מירי רגב:>
הלאה. 

<ברון יוסי:>
הודעות לבוחר יופצו לכל הבוחרים. התחילו לעבוד על זה מאתמול ולהפיץ את זה. כל הבוחרים גם בנצרת וגם בבית שמש יקבלו הודעה לבוחר. זה לא הליך חובה, אנחנו נותנים את זה כשירות. אני מקווה שכבר מחר או מחרתיים אנשים יקבלו את זה לתיבות הדואר. 

<היו"ר מירי רגב:>
אתם מפיצים הודעות לבוחר גם באינטרנט?

<ברון יוסי:>
אדם מקבל גלויה לתיבת הדואר המודיעה לו באיזו קלפי עליו להצביע. 

לצורך הבחירות האלה מינינו מנהל הבחירות וסגן מנהל בחירות. אלה אנשים בעלי שיעור קומה. מנהל הבחירות שהיה בירושלים מונה לבית שמש. מנהל הבחירות שהיה בתל-אביב מונה לנצרת. לידם משמשים שני אנשים נוספים וטובים. 
<אורי מקלב:>
למנהל הבחירות יש זיקה פוליטית לליכוד?

<ברון יוסי:>
לא. 

<אלי בוטבול:>
אולי לש"ס, כמו בפעם הקודמת . העוזר של אלי ישי היה מנהל בחירות אצלנו. 

אז לא שאלת את זה. 

<היו"ר מירי רגב:>
אני מבקשת שמנהל הבחירות מש"ס לא יהיה מנהל הבחירות. 

<ישראל אייכלר:>
אני מבקש שאיש הליכוד לא יהיה מנהל בחירות כאשר הליכוד מוטים פוליטית.

<היו"ר מירי רגב:>
אני מבקשת שמנהל הבחירות לא יהיה מהליכוד ולא מש"ס. כנ"ל בנצרת. 

<ברון יוסי:>
מנהל הבחירות של בית שמש, מר מוטי ברקוביץ, היה מנהל הבחירות בירושלים. הוא לא מזדהה עם אף אחד מהמפלגות. אני לא יודע אם בעבר הוא היה בבית שמש. בכל מקרה, הוא אדם מקצועי בנושא של בחירות ואין לו שום זיקה פוליטית לאף אחת מהמפלגות. 

<היו"ר מירי רגב:>
 למה אתם לא ממנים כמנהל הבחירות עובד מדינה. 
<ברון יוסי:>
הוא עובד מדינה. 

אותו דבר בנצרת. בנצרת ינהל את הבחירות בתל-אביב אדם מקצועי שניהל את הבחירות בתל-אביב, שמו ירוחם כהן. 

לנושא של הבחירות בצה"ל אני מבקש שאלון יסביר את התהליך. 

<היו"ר מירי רגב:>
האם התייחסת לכל הסוגיות שבג"צ העלה בהחלטתו?
<ברון יוסי:>
כן, בוודאי.

<היו"ר מירי רגב:>
משרד המשפטים, יש לך משהו להוסיף? האם האחריות הכוללת של יוסי לבחירות, תואמת את החלטות בג"צ?
<עמי ברקוביץ:>
כן. 

<היו"ר מירי רגב:>
לטובת הפרוטוקול, משרד המשפטים הודיע שזה תואם את החלטות בג"צ. 
אלון מצה"ל, תציג את עצמך לטובת הפרוטוקול. 
<אלון סלומון:>
אני סגן קצין הבחירות בצה"ל. הייתי במינוי הזה גם בבחירות לרשויות המקומיות ולכנסת. 

ראשית, לנתונים. בבית שמש רשומים ברישום של צה"ל 1,650 משרתים ברוטו. זה כולל גם בני ישיבות בשירות ללא תשלום, עריקים, עריקים בחו"ל וכדומה. יש כ- 1,500 משרתים פעילים, כולל משרתים בחובה במג"ב ובמשטרת ישראל. הם לא כוללים משרתי קבע במג"ב ושוטרים במשטרת ישראל.
בנצרת יש 39 חיילים. 

<היו"ר מירי רגב:>
איך מתכוונים שהם יגיעו לבחירות?
<אלון סלומון:>
כדי להבין את המדיניות, צריך להבין שני עקרונות. ראשית, חלק מהמשרתים משרתים ביחידות פתוחות, עורפיות כמו בקריה, מפקדות פיקודים, יחידות שבהן אין שום בעיה לממש את זכות ההצבעה לפני ההגעה לבסיס או בסיום יום השירות, עד שעת סגירת הקלפי בשעה 1 בלילה. חלק ניכר מהמשרתים האלה גרים בסמיכות לבית שמש או באזור המרכז ולכן אין מניעה. 
<היו"ר מירי רגב:>
גם בבסיסים פתוחים יש תורניות ושמירות. נא להנחות את מפקדי הבסיסים שבאותו יום לא ישאירו לשמירה או לתורנות אחרת חיילים מנצרת או מבית שמש. 

<נחמן שי:>
צבא זה מקום מסודר. צריך לתת פקודה למפקדים ולא להשאיר את זה לרצון טוב. צריך לתת פקודה למפקדים. כל חייל שיש לו כתובת מגורים בבית שמש, רשאי לקבל באותו יום חופשה כדי לצאת ולהצביע אם הוא לא נמצא בבית. זאת צריכה להיות פקודה. זה לא יכול להיות וולונטרי. 

<אלון סלומון:>
אמרתי שאני רק פותח ומציג עקרונות ומה המדיניות שתהיה. אני חושב שקלעתי לדעת גדולים ומנוסים ממני. 

יש כ-750 משרתים שמשרתים באופי שירות של יחידות סגורות, יחידות עם פעילות מבצעית, שלא מתאפשר להם להגיע בשעות הפעילות הרלוונטיות הרגילות. בנצרת זה פחות או יותר אותו חיתוך.

ההנחיה שנוציא, שסוכמה ע"י ראש אכ"א וראש מטה אכ"א, היא אותה הנחיה שהיתה ויושמה בערד לפני פחות מחודש וכנ"ל במועצות האזוריות ביום הבחירות עצמו. בכל פיקוד יש בעל תפקיד אחד בלבד, בדרגת אלוף משנה, שהוא קצין השלישות הפיקודי או ראש מחלקת משאבי אנוש באותה זרוע, חיל אוויר, חיל הים או כיוצא בזה, שרק הוא בלבד הוא הפונקציה הרלוונטית שמוסמכת לדון בבקשות שהגיעו ממפקדים לא לשחרר חיילים על רקע פעילות מבצעית או נסיבות מיוחדות. 

<נחמן שי:>
המצב הטבעי הוא שמשחררים. אם לא משחררים, זה מגיע לאותו אלוף.

<אלון סלומון:>
ההנחיה שתצא בתחילת מרץ לכל רבי הסרנים בצה"ל ולכל סגלי השלישות ומשאבי האנוש ביחידות, כי מניסיוננו אין טעם להפיץ את זה לפני כן, שביום זה מתקיימות בחירות בשתי הרשויות שמנינו פה. ההנחיה היא לשחרר את החייל בשעה שתאפשר לו לממש את הזכות שלו. 
<היו"ר מירי רגב:>
איך החיילים ידעו את זה? המפקדים ידעו זה ברור. 

<אלון סלומון:>
כל חייל הוא גם אזרח ויש לו מחויבות למודעות פוליטית מינימאלית מה קורה ביישוב שלו ושמתקיימות בחירות. 

<היו"ר מירי רגב:>
ואם אין לו מודעות? איך הוא יודע שהוא זכאי ליציאה. 

<אלון סלומון:>
אנחנו מפיצים את השמות של כל המשרתים למפקדים. 

<היו"ר מירי רגב:>
הבנתי. איך החיילים יודעים שהם יכולים לבקש? אתה יודע שאם יש טירון בגולני, שמת מפחד לבוא למג"ד, הוא לא יבקש ממנו להשתחרר. בקושי נותנים לו להשתחרר לחתונה של קרובים, אז יתנו לו לבחירות?

<נחמן שי:>
האחריות היא על המפקדים ליידע את החיילים. 

<היו"ר מירי רגב:>
יכול להיות שזאת צריכה להיות חלק מהפקודה לחיילים. שהמפקדים יחויבו בהנחיה שלהם, לעדכן את אותם חיילים שגרים בבית שמש או בנצרת, שיש להם זכות לצאת. 

<יעקב אשר:>
עוד שתי שניות נגיע לכך שתהיה פקודה לחיילים ללכת להצביע. 

<ברון יוסי:>
זה לא בחירות ארציות. גם החייל צריך להודיע או ליידע את השליש או את המ"כ שלו שיש לו בחירות. שלא יחכה לדקה האחרונה. 

<כהן אלי:>
אנחנו רוצים להציע הצעה בנושא הזה. יש סידורים מיוחדים של המועצות האזוריות שעושים בחירות במועצות אזוריות מיוחדות. הבחירות האלה נעשות בסופי שבוע. הדבר הזה קיים, הוא נוהג קיים במשרד הפנים ואין שום מניעה להפעיל אותו גם כאן. יש לנו עוד שני סופי שבוע. זה קיים גם במקום אחר. אפשר לחסוך גם את החיילים הקרביים, שלא יצטרכו לעזוב את יחידותיהם ולא את התרגילים שלהם. יש לנו שני סופי שבוע. צריך לאמץ את הדפוס הזה. אנחנו מבקשים לפנות בהודעה רשמית לחיילים כי לעירייה יש את השמות של החיילים ולנו אין. אנחנו רוצים לפנות אליהם. יבואו בסופי שבוע, יצביעו במשרד הפנים בבית שמש, ישימו את זה בכספת. זה קיים במועצות האזוריות. זאת לא המצאה של בית שמש. 
<היו"ר מירי רגב:>
כמה חיילים הצביעו בבית שמש?

<אלי בוטבול:>
950. 

<קריאה:>
הבן שלי הצביע אבל הוא לא נרשם בספר המצביעים. 

<יעקב אשר:>
הגשת תלונה במשטרה?

<קריאה:>
כן. 

<נחמן שי:>
בכמה חיילים מדובר?

<ברון יוסי:>
זה מגיע לוועדת הבחירות. 

<קריאה:>
926 בפרוטוקול של צה"ל. כשפתחנו את הקלפי כי היא היתה בעירייה ואנחנו יודעים מי שולט בעירייה, מצאנו רק 886. מישהו צריך לעשות שם סדר. גם התלוננו במשטרה על זה. 

<היו"ר מירי רגב:>
הדבר היחידי שאפשר - - - 

<אלי בוטבול:>
שיבדקו את ההצעה הזאת. 

<היו"ר מירי רגב:>
אין ספק שהחיילים יכריעו את הבחירות בבית שמש. 

<ישראל אייכלר:>
כי הם יצביעו לאבוטבול. 

<היו"ר מירי רגב:>
אני לא יודעת למי הם יצביעו. יש פה מאסה של כמעט 1,500 חיילים. 

<נחמן שי:>
את לא יכולה להגיד את זה. 

<היו"ר מירי רגב:>
רגע, הם כוח משמעותי. הם לא יכריעו, בסדר?

<יעקב אשר:>
זה מטה בחירות פה. החיילים יכריעו, אלה יכריעו. 

<היו"ר מירי רגב:>
צריך לוודא שהחיילים יגיעו להצביע. 

<נחמן שי:>
החיילים הם כמו כל אזרח אחר ואנחנו לא יודעים איך הם יצביעו ומה הם יעשו. אנחנו לא יודעים אם הם יכריעו או לא. 

<היו"ר מירי רגב:>
יוסי, צריך להיערך שהחיילים יוכלו לצאת ולהצביע. החיילים חייבים לצאת ולהצביע. שלא יהיו לי שאילתות יומיים אחרי, שחייל לא הצליח לצאת כי המפקיד החליט לא לתת לו. אנחנו מכירים את זה בצבא. לדעתי, הרמטכ"ל צריך להגיד בפורום מטכ"ל. שזה יהיה כמו בחוק השוויון בנטל? שהוא התייחס אחרי שהחוק התקבל? הרמטכ"ל צריך להיות רלוונטי. 

<יעקב אשר:>
רק שלא יעשו "צבע אדום" באותו יום. 
<נחמן שי:>
אל תהיו ציניים.

<דוד אזולאי:>
יש כאלו שלא יוכלו להגיע, אז הם יצביעו בבסיס. 

<היו"ר מירי רגב:>
אין הצבעות בבסיס. אם היתה הצבעה בבסיס זה היה יותר קל. 
<דוד אזולאי:>
יש כזה כוח אדם. הם מתוגברים בשני מזכירים ובמשטרה. אז הם ינהגו כמו כלום, לא צריך לעשות מזה דרמה. 

<היו"ר מירי רגב:>
אתם צריכים להפיץ באתר האינטרנט שלכם לכל החיילים.

<ישראל אייכלר:>
שיבואו עם הנשק, זה חשוב מאוד. 

<נחמן שי:>
חבר'ה, אל תהיו ציניים. אנחנו גם יודעים להיות ציניים. אנחנו רוצים שכל אזרח יוכל להצביע. 

<יעקב אשר:>
גם אנחנו רוצים אבל אל תעשו כזאת דרמה. 

<אלון סלומון:>
ביום הבחירות עצמו אני אישית אהיה עם הקשר הרלוונטי כדי לוודא שפניות כאלה ואחרות שלא מתכנסות למדיניות של צה"ל, אנחנו נטפל בזה. יש לנו גם את משרד פניות הציבור שיודע - - - 
<היו"ר מירי רגב:>
עזוב אותי מפניות הציבור. 

<נחמן שי:>
האם יש דרך שמשרד הפנים יידע את התושבים?
<היו"ר מירי רגב:>
זה פשוט מדהים, זה בדיוק מה שאמר היועץ המשפטי. יכול להיות שאתה יכול לעבור מהדוקטורט שלך בהסברה לייעוץ המשפטי. היועץ המשפטי של הוועדה נתן כאן רעיון לא רע. יש בסך-הכול בנצרת ובבית שמש 2,000 חיילים. למה שלא יהיה להם דיוור ישיר במסרונים. שולחים מסרונים לכל החיילים שיש להם זכות הצבעה ביום הבחירות. נא ודאו שמפקדכם מאשרים לכם. אם יש בעיה, יש להודיע לקצין פניות ציבור. זה יכול להיות מצוין. החיילים יודעים. 

<אורי מקלב:>
זה לא פורים. 

<היו"ר מירי רגב:>
תעשו את זה אחרי פורים שלא יחשבו שצוחקים עליהם. 

<אורי מקלב:>
עם כל הכבוד, זה לא בחירות למרכז הליכוד. 

<היו"ר מירי רגב:>
די באמת. 

<מרדכי כהן:>
מה לעשות, לכם אין חיילים. 

<דוד אזולאי:>
אני מבקש שיחזור בו ממה שהוא אמר. 

<קריאה:>
למה שיחזור?

<דוד אזולאי:>
אתה יודע למי יש חיילים ולמי אין חיילים?

<מרדכי כהן:>
אנחנו רואים אותם. 

<היו"ר מירי רגב:>
בוטבול, אני לא מוכנה לזה. זה דיון רציני ואני לא מוכנה לצעקות האלה. 

<אורי מקלב:>
מאיפה את מכירה את השמות הפרטיים ואת שמות המשפחה? איך את יודעת? אני ממש מעריך את יושבת הראש, היא יודעת גם שמות משפחה של משתתפים פה. 

<דוד אזולאי:>
צריך לקרוא את האנשים האלה לסדר, פה זה לא מרכז הליכוד. 

<היו"ר מירי רגב:>
קראתי להם לסדר. קודם כל, אין שום בעיה במרכז הליכוד. שנית, אני קראתי אותם לסדר. בוא נמשיך הלאה. 

<אורי מקלב:>
נקרא לפייגלין, נשמע ממנו אם יש בעיות במרכז הליכוד. 

<נחמן שי:>
החיילים הם אזרחים מצביעים בעלי זכות בחירה. פשוט הגישה אליהם יותר קשה, זה הכול. מאחר ואנחנו יודעים שהאזרחים תושבי בית שמש ידעו על הבחירות אבל אוכלוסיית החיילים לא בהכרח לא תדע. אנחנו צריכים להגיע אליהם. את מדברת על מסרונים. אני אומר אפילו הודעות מיוחדות למשפחות בבית שמש. יש להם את הטלפונים של כל אחד. 

<היו"ר מירי רגב:>
אם לצבא אין, אז מה יהיה בנוהל של חטיפה כדי לבדוק אם כולם הגיעו לבסיס?

<גומייד סלים:>
אני יועצו ומנהל לשכתו של ראש העיר עלי סלם. האם אותו חייל מצביע כמו אזרח רגיל באותו קלפי שהוא שייך אליו, או שיש קלפי מסוים?

כדי שלא תהיה כפילות. אם יש קלפי שמיועדת לחיילים אז הוא יכול להצביע גם כאזרח. 

<היו"ר מירי רגב:>
משרד הפנים, בבקשה. 

<ברון יוסי:>
כפי שנאמר כבר כמה פעמים, יש קלפיות אזרחיות בלבד ואין קלפיות חיילים. לפיכך הוא מצביע בקלפי האזרחי שלו כמו כל אזרח. 
<היו"ר מירי רגב:>
זאת אומרת שאותו חייל מקבל גם איגרת לבוחר שאומרת לו באיזו קלפי הוא צריך להצביע. 

<ברון יוסי:>
זה עונה גם לחבר הכנסת נחמן שי. כל חייל יקבל הודעה לבוחר. 
<היו"ר מירי רגב:>
קולות החיילים יכולים בהחלט להיות לשון מאזניים ולכן אנחנו מתעסקים עם זה פה. זכותם של החיילים להצביע בדיוק כמו כל אזרח. 

<יעקב אשר:>
מה לגבי יולדות?

<היו"ר מירי רגב:>
עכשיו אנחנו מדברים על החיילים. אני מבקשת שאתם תודיע במסרון אישי לכל חייל על זכותו להצביע, בנוסף למפקדים בנוסף לפורום מטכ"ל. זאת ההיערכות של משרד הפנים ואכ"א. 

אני מבקשת לשמוע על ההיערכות של משטרת ישראל. 

<מרדכי כהן:>
שיהיה מספר טלפון שאליו החיילים יוכלו לפנות. שהם יתנו מספר ויפרסמו אותו. 

<דוד אזולאי:>
אני מציע דרך פקיד הבחירות. שנציג הצבא יעביר את הטלפון לפקיד הבחירות. 

<נחמן שי:>
אני מציע שבכל מטה יהיה מישהו שיהיה איש קשר לחיילים. החיילים יוכלו להתקשר אליו. יהיה לו קשר ישיר לסגן קצין הבחירות של צה"ל. כל מטות הבחירות יוכלו להתקשר לסגן קצין הבחירות או לקצין הבחירות ואז אתם תוכלו להתערב. חייל לא יידע לאיזה אלוף משנה להגיע ובאיזה מקום. מירי צודקת, הם חיילים בסך הכול. 
<יעקב אשר:>
אחרי החיילים אני מבקש שתדברי גם על חולים ויולדות. 

<היו"ר מירי רגב:>
משטרת ישראל, נתחיל עם ההיערכות בנצרת ואחר-כך בבית שמש. איך משטרת ישראל נערכת למתן תגבור בקלפיות כדי למנוע אי סדר והפרעות. 

<ישראל אייכלר:>
בעיקר בקלפיות שלא הייתם בבחירות הקודמות, באזור החילוני יותר. 

<היו"ר מירי רגב:>
תכף הוא יתייחס גם לחרדי וגם לחילוני. 

<ישראל אייכלר:>
אני מדבר על נצרת. 

<יעקב אשר:>
יש חילונים גם בנצרת. 

<יוסף חמו:>
אני מפקד תחנת נצרת. 

משטרת נצרת מחוז צפוני, אנחנו כבר נמצאים במצב של טרום הבחירות. יש כוחות שמוקצים לטובת שמירה על הסדר בעיר נצרת לקראת הבחירות. במקביל אנחנו בשלב עבודת המטה, יחד עם המחוז הצפוני ועם המטה הארצי. אנחנו נערכים ליום הבחירות וליום שאחרי. במסגרת הזאת אנחנו יושבים גם עם מנהלי הבחירות שמונו ויחד איתם בונים היערכויות מול כל קלפי ומול כל אזור של ריכוז קלפיות. אנחנו בהנחת עבודה שיהיו שוטרים מפתיחת הקלפיות ועד סגירתן, כולל ליווי עד למקומות הריכוז. ביום הבחירות המחוז הצפוני יעבוד במערך מוגבר עם עיבוי כוחות. אנחנו נהיה במעגלים. המעגל הראשון בתוך המסגרת של הקלפי עצמה, לשמירה על הסדר והביטחון. מעגל שני, מסביב לקלפי וברחבי העיר. כפי שאמרתי, נערכים גם לשעת ההכרזה וליום שאחרי. 

<היו"ר מירי רגב:>
הבנתי בנצרת יהיו 86 קלפיות ב-31 ריכוזים. אתם תהיו בריכוזים או בקלפיות?

<יוסף חמו:>
בכל קלפי יהיו שוטרים. 

<היו"ר מירי רגב:>
לא שיטור עירוני, שוטרים עם מדים כחולים. אני לא רוצה שיטור עירוני ואני יודעת מה אני אומרת. שיטור עירוני זה בשיתוף עם המועצה. אני ראיתי מה היה בלוד, כשהייתי שם בבחירות. איזה סיפור היה בלוד עם השיטור העירוני. אז הם התחילו לעשות סדר, אתה נכנס, אתה לא נכנס, כי הם מכירים את תושבי המקום. אני רוצה שוטרים כחולים. 

<ישראל אייכלר:>
פקחים עירוניים עשו את זה?

<היו"ר מירי רגב:>
יש את השיטור העירוני המשולב. בלוד היתה בעיה קשה ובסוף ירו. שם הם החליטו מי נכנס ומי לא לפי חוות הדעת והרצון של אותו שוטר. אז התקשרתי למשטרת לוד וביקשתי שיחליפו שם לשוטרים כחולים וכך היה. 

<יעקב אשר:>
השוטרים הם תושבי המקום?

<היו"ר מירי רגב:>
פחות משנה לי אם השוטרים הם תושבי המקום. אני סומכת על שוטרים שיבצעו את תפקידם. 

<יעקב אשר:>
זה מכיר וזה מכיר. אני מבקש שהשוטרים לא יהיו תושבי המקום, לא במקרה הזה ולא במקרה הזה. אם את מטילה ספק בפקח שוטר, שהוא גם שוטר לכל דבר ועניין - - - 
<היו"ר מירי רגב:>
הוא לא שוטר, הוא עוסק רק באלימות. 

<יעקב אשר:>
אני הייתי ראש עיר. יש לו סמכויות של שוטר. בהשלטת סדר יש לו סמכויות של שוטר.

<יוסף חמו:>
יהיו הצבות של שוטרים בריכוזים. לגבי השיטור העירוני, גם בבחירות הקודמות הם לא היו בתוך הקלפיות. אנחנו מבדלים אותם לפעילות על-פי ההיערכות המבצעית שלנו. 

<היו"ר מירי רגב:>
מי מנהל האירוע?

<יוסף חמו:>
אני. 

<היו"ר מירי רגב:>
מי מבית שמש?

<שלומי טולדנו:>
אני מפקד תחנת בית שמש. 

ההיערכות שלנו התחילה בפגישה עם מנהל הבחירות מטעם משרד הפנים. למעשה אנחנו בעיצומה של עבודת מטה לטובת טרום הבחירות, מיום ההכרזה של בית המשפט העליון ועד לאחר הבחירות. 

ביום הבחירות עצמו אנחנו נעשה היערכות גדולה בשיתוף מחוז ירושלים והמטה הארצי בכל הקלפיות. לנו יש 26 ריכוזים ב-89 קלפיות. אנחנו נעשה היערכות גם בקלפיות, גם בריכוזים וגם ברחובות וגם בבניין העירייה אליו יגיע כל החומר הרגיש וכמובן הקלפיות. 

אנחנו נלווה את כל הקלפיות לבניין העירייה. 

<היו"ר מירי רגב:>
מר חמו, אתם גם תעשו את הליווי של הקלפיות לבניין העירייה?

<יוסף חמו:>
לא לבניין העירייה, אבל למקום אחר. 

<היו"ר מירי רגב:>
בזמן הספירה תהיה משטרה גם בבית שמש וגם בנצרת. 

<שלומי טולדנו:>
במידה ויהיו הפרות סדר בקלפיות ובסביבתן, אנחנו נטפל בצורה נחושה כמו שעשינו בפעם הקודמת. 

<היו"ר מירי רגב:>
משטרת ישראל, תודה רבה. 

יוסי, תתייחס לשאלה של ח"כ יעקב אשר בעניין החולים. 

<ברון יוסי:>
התיאום עם המשטרה הוא מושלם ואנחנו עובדים בשיתוף פעולה. 

בסיום יום הבחירות, כל חומר הבחירות לא נשאר בערים אלא מועבר ישר למשרדי המפקח הארצי על הבחירות, למחסנים שלנו, בליווי משטרתי. שום דבר לא נשאר לא בנצרת ולא בבית שמש. 

<היו"ר מירי רגב:>
יוסי, תשובתך לגבי חולים ויולדות. קודם הציעו להצביע בסוף שבוע. 

רק שתדע, בחוק לתיקון הבחירות שאני הולכת להביא, אנחנו הולכים לעשות קלפי נע גם בבתי אבות ובבתי חולים. נכון, אזולאי? לא נצליח להביא את זה כחוק עכשיו.

<יעקב אשר:>
מאחר ואמרת שיכול להיות שקולות החיילים יהיו הקובעים, אז יכול להיות שגם קולות היולדות יהיו קובעים. חשוב מאוד להתייחס לזה. 
<ישראל אייכלר:>
פעם לא היו קלפיות נעות בבתי אבות ובבתי חולים?

<היו"ר מירי רגב:>
לא. 

<ברון יוסי:>
רק בבחירות לכנסת. 

החוק שלנו פועל מתוקף חוק אחר. בחוק הרשויות המקומיות וגם בבחירות לרשויות המקומיות שהתקיימו לאחרונה, לא היו בחירות בבתי חולים ובבתי אבות. אותו הדין חל על הבחירות בבית שמש ובנצרת. אם יהיה תיקון חקיקה, אנחנו נפעל בהתאם. 

<היו"ר מירי רגב:>
חולה שיכול, יבוא להצביע. 

<יעקב אשר:>
אני אבקש לתת הנחייה לראשי קלפיות שאם מישהו מגיע עם אישור שהוא מגיע מאשפוז, שהוא לא יעמוד בתור ונכנס ראשון. אני אבקש הנחייה קבועה שתופץ גם במסרונים אם אפשר. 

<גומייד סלים:>
האם יהיו 86 שוטרים בכל הקלפיות?

<יוסף חמו:>
כן. 

<גומייד סלים:>
האם כאשר אנשים חולים שבאים עם מלווה האם יהיה מי שמוודא. 
<היו"ר מירי רגב:>
הוא העלה פה סוגיה נכונה לגבי המלווה. מלווה נכנס עם קשיש, מי אחראי על זה?

<ברון יוסי:>
לא, המזכיר. סוגיית המלווים לא קשורה לשוטר. תפקידו של השוטר לדאוג לסדר ולביטחון בלבד. אל תטיל אליו תפקידים. מי שיודע זה המזכיר שיעבור הדרכה מדוקדקת בנושא הזה וגם יונחה בנושא הספציפי הזה. 

<מרדכי כהן:>
אחד הזיופים וההצלחה של הזיופים הוא שנתנו לכל נכה להגיע לכל קלפי. לכן הם התחזו לנכים וקיבלו אותם. ההוראה של מנהל הבחירות היתה שאם מישהו טוען שהוא נכה, לתת לו להצביע בלי תעודה. 

<היו"ר מירי רגב:>
אין מצב שמישהו מצביע בלי תעודה. אפילו שאני חברת כנסת, הגעתי לבחירות לרב הראי בלי תעודה ולא נתנו לי להצביע. 

הבנתי את העניין. נכים יצביעו רק עם תעודה. יונחו מנהלי הקלפיות לוודא שאותו נכה לא הצביע בקלפי אחרת. 

<אורי מקלב:>
מבלבלים בין בחירות לכנסת לבחירות לעירייה. בבחירות לכנסת יש עניין של נכים שרוצים להצביע בעיר אחרת. זה סתם בלבולים והשמצות. 

<היו"ר מירי רגב:>
הבנו, תודה. 

<גומייד סלים:>
אין דבר שקוראים לו נכים, יש מוגבלי תנועה. 

<אורי מקלב:>
זה לא ברשויות המקומיות, זה רק בכנסת. 

<גומייד סלים:>
כל אדם שמציג עצמו כמוגבל תנועה יכול להגיע ולהצביע. 

<היו"ר מירי רגב:>
יוסי, אומר נציג נצרת שכתוצאה מהבחירות הקודמות הגיעו אנשים מוגבלים לקלפי מסוימת ואז נתנו לו להצביע בכל קלפי שהוא הגיע. 

<ברון יוסי:>
הוא הצביע במעטפה כפולה. בקלפיות למוגבלי ניידות מצביעים במעטפה כפולה. מעטפות האלה עוברות בדיקה כפולה. שלא הצביע בקלפי הרגילה שלו ופעם שנייה הצביע בקלפי אחרת. הנושא נבדק. במידה והוא הצביע פעמיים זה נפסל. 

<גומייד סלים:>
בקלפי שלו הוא הצביע עם תעודת הזהות הנכונה. הוא הלך לקלפי אחרת, רחוקה מהשכונה שלו, עם תעודת זהות מזויפת, ששם לא הכירו אותו. 

<היו"ר מירי רגב:>
הבנו, תודה. 

אני עוברת להתייחסות חברי הכנסת והאזרחים שנרשמו. ראשון הדוברים חבר הכנסת אורי מקלב, 3 דקות בבקשה. לאחר מכן אלי כהן. חבר הכנסת אזולאי אתה רשום.
<אורי מקלב:>
תודה רבה לך גברתי היושבת בראש. אני רוצה לא רק לבקש אלא לדרוש הגברת הפיקוח בבית שמש. אני חושב שמה ששמענו כאן לא נותן מענה. ההיערכות צריכה להיות הרבה יותר מקיפה. אני חושב שהמשטרה צריכה לשבת עם יחידת לה"ב. עדיף עם הראש ואם אין ראש אז עם אחרים. אם אין עדיין ראש, אז עם 433. אני חושב שצריך לשבת עם מפלג ההונאה במשטרה. צריכה להיות היערכות מקיפה. אני חושב שצריך להיות שוטר בכל קלפי. אני חושב שצריך להיות חוקר בתוך כל קלפי. אני חושב שכדי למנוע זיופים - - - 

<היו"ר מירי רגב:>
מותר לו להביע את עמדתו. 

<קריאה:>
הוא אומר את זה בציניות.

<אורי מקלב:>
אני רק רוצה להגיד לך שממידע שהגיע אלינו יש היערכות סודית. יש לנו מידע בדוק על הפרעות למהלך הבחירות. 

<היו"ר מירי רגב:>
בשביל זה יושבת פה המשטרה. 

<אורי מקלב:>
חוץ מזיופים והבאת חיילים יש עוד אפשרות להפריע למהלך הבחירות. 

<מרדכי כהן:>
אין חכם כבעל ניסיון. 

<דוד אזולאי:>
מספיק עם ההערות הציניות שלך. 
<היו"ר מירי רגב:>
אני לא אסכים לזה. 

<אורי מקלב:>
אם הוא היה חבר כנסת ולא היה חבר מרכז ליכוד, הוא כבר מזמן היה מחוץ לוועדה. 

<היו"ר מירי רגב:>
אורי, אני מבקשת שתעביר את כל החשדות שלך למשטרה. 

<אורי מקלב:>
היתה גם איזו התייחסות – אמרת שהרמתי להנחתה אז לא אמרתי אבל לא ראיתי שום תגובה ממך. 

<היו"ר מירי רגב:>
תעביר את זה למשטרת ישראל.

<אורי מקלב:>
אני מעביר את זה כאן לוועדה. 

<היו"ר מירי רגב:>
אני לא בודקת תלונות. 

<אורי מקלב:>
את המסרים שלך את מעבירה. 

<היו"ר מירי רגב:>
אני לא בודקת תלונות. כל מי שיש לו חשש לזיופים וכדומה שיעביר למשטרת ישראל.

<אורי מקלב:>
יש היערכות להפרעות במהלך הבחירות. אני מבקש שהמשטרה תיערך לזה כבר מרגע זה. חוץ מזיופים יש עוד דברים שיכולים להפריע למהלך הבחירות. אם אנשים שיש להם ניסיון בתוך המשטרה, במיוחד שוטרים בחקירות המיוחדות, שיהיו ערוכים לכך. 

אני שואל את אנשי משרד הפנים וועדת הבחירות שלא נמצאים פה. 

<ברון יוסי:>
ועדת הבחירות זה הפוליטיקאים, לא אנחנו. 

<אורי מקלב:>
אני רוצה לשאול אותך האם אתה יודע שיש מעורבות מאוד אקטיבית, לפי דעתי גם פסולה, מעורבות של מפלגת השלטון, במיוחד במשרדים שעומדים בראשם חברי מפלגת השלטון כמו הליכוד וישראל ביתנו, שבמקרה הזה אני מפריד ביניהם. מפלגות כמו הבית היהודי ויש עתיד, שיש להם מטרה ורצון והודו בכך, שהם רוצים להחליף את השלטון בבית שמש. האם זה ידוע לך? האם בעקבות כך אתם נערכים לכך?

אני שואל האם היו אליכם פניות ממשרד הפנים? אני רק רוצה לדמיין את יו"ר הוועדה כשרת הפנים. במעורבות הזאת - - - 

<היו"ר מירי רגב:>
אני מצטערת, אני מגנה את מה שאתה אומר. אין פה שום מעורבות. אתה אומר פה דברים שאתה ממציא אותם. יוסי, אתה תענה על זה. 

<אורי מקלב:>
איך את יודעת? הרי לא אני צריך להמציא אותך. אמרו אותם, דיברו עליהם. באים למקום ואומרים את זה. יש מעורבות. 
יוסי, אתה בא עכשיו לשבץ עובדי מדינה - - - 

<היו"ר מירי רגב:>
נגמרו לך 3 דקות. 

<אורי מקלב:>
אני מסיים. אתה תיקח את זה לעובדי מדינה. אני לא חושב שיכול להיות עובדי מדינה מהמשרדים האלה, יכולים להיות עובדי מדינה ממשרדים אחרים. לא עובדי מדינה שיש להם קשר ישיר לאותם משרדים שיש להם מעורבות. 
<היו"ר מירי רגב:>
תודה רבה לך, נגמרו 3 דקות. 

<אורי מקלב:>
רציתי להגיד לך תודה על המעורבות שלך. אני לא יודע, המעורבות שלך בבעיות שהיו בתוך הליכוד ובתוך מרכז הליכוד. אם את אומרת שלא היו, אז אני אביא את חבר הכנסת פייגלין להגיד איך היו ואולי ללמוד משם את השיטות המתוחכמות שיש בזיופי בחירות. 

<היו"ר מירי רגב:>
האמת היא שאני צריכה ללמוד את הזיופים הכי טובים מאגודה. אין כמו אגודה כדי ללמוד על זיופים. הרמת לי להנחתה אז הורדתי לך. 

אלי כהן, בבקשה. 

<אורי מקלב:>
את עושה דבר מסוכן, גברתי היושבת ראש. את הופכת את הוועדה הזאת לדיונים בפריימריז. הדיונים שלך פה בעניין הזה זה כמו הפריימריז. החדר הזה זה לא ביתן 21 בגני התערוכה. 

<היו"ר מירי רגב:>
אתה צודק. אני כמובן יש לי קשר ישיר עם בג"צ ובג"צ קיבל את עמדתי לבחירות חוזרות בבית שמש. אני מודה לבג"צ על-כך שהוא קבע שיש בחירות חוזרות לבית שמש. תודה רבה לבג"צ. 

אלי כהן, בבקשה. 3 דקות בבקשה. 

<כהן אלי:>
ראשית אני רוצה להודות לך ולהודות לחברי הכנסת על ההחלטה והתמיכה שלכם בתושבי בית שמש וגם להבאה של הנושא של ההקצבה לבחירות. על-כך אני מודה לך ולכל מי שמעורב. 

אני רוצה לומר. אנחנו דנים כאן בזיופים. תרשי לי בבקשה להאיר את עינינו לסכנה הרבה יותר חמורה. אני מקריא לך הודעה מהבוקר שהתפרסמה על-ידי החרדים. "זאת לא פוליטיקה, זה החיים שלך". למטה כתוב: "להקהל ולעמוד על נפשם". אני רוצה להקריא לך את המשך הפסוק: "להקהל ולעמוד על נפשם, להשמיד ולהרוג ולאבד את כל חי עם במדינה - - - 
<היו"ר מירי רגב:>
מה אתה אומר פה?

<יעקב אשר:>
אתה משלים פסוק, נכון? אתה פרובקטור, אתה משלים פסוק. תתבייש לך. 

<כהן אלי:>
לצערי הרב התחילה הסתה. אני קורא מכאן לכולם. אני קורא להם להוציא את המודעה הזאת. אני לא רוצה שהוועדה הזאת תתכנס פעם נוספת כדי לדון בסכנה שיש בהסתה שהתחילה הבוקר. 

<היו"ר מירי רגב:>
הלאה, הבנתי. 

<כהן אלי:>
אני חושב שאנחנו מודעים. שמעתי על הגעתם של 120 וכל חברי העיריות מכל אנשי החרדים שיגיעו לבית שמש. אני חושב שמה שחבר הכנסת מקלב אומר, הוא צודק. יש פה התארגנות חרדית מובהקת לנסות ולפגוע בבחירות בבית שמש. אני מצטרף לקריאתך - - - 

<יעקב אשר:>
אתם הייתם שם חמישה חברי כנסת. 

<היו"ר מירי רגב:>
אני לא הייתי שם בסוף. 

<כהן אלי:>
אנחנו הולכים לשבת בוועדת הבחירות. אני יודע שיש תפילה לגשם ביום הבחירות. 

<יעקב אשר:>
נציג משרד הדתות פה?

<כהן אלי:>
אל תפריע לי. 

אנחנו רוצים להבטיח, גם לגבי הנגישות, שהאתרים שבהם תהיינה הקלפיות יבטיחו סדר מסוים. שזה לא יהיה אחד על אחד. שיהיה כבוד לבוחרים ושזה יהיה בצורה מסודרת. 

נושא החיילים הוא נושא קריטי. הנושא של הפיקוח הוא קריטי. 

אני רוצה לסכם. הניסיון שלנו הוא ניסיון מר. אנחנו לא יושבים כאן כי הכול בסדר. אנחנו יושבים כאן כי בית המשפט קבע שהיתה כוונה של החרדים לזייף. שכל המטרה היתה להגדיל את כולם. כך קבע בית המשפט העליון. אנחנו בקשר עם המשטרה. 

אני רוצה להודות למפקד משטרת בית שמש ולמשטרת ישראל. אנחנו בקשר איתו. אנחנו נביא בפניו את הממצאים שלנו ונתריע. אנחנו נעשה כל מאמץ על-מנת להוקיע באופן אישי את כל אלה שיפריעו. 

<היו"ר מירי רגב:>
חבר הכנסת אייכלר, רק להוסיף דברים. אני רוצה לסיים את הדיון.

<יעקב אשר:>
מה זה לסיים את הדיון?

<היו"ר מירי רגב:>
אני צריכה לסיים את הדיון. אתה לא יודע מה זה לסיים את הדיון?

<יעקב אשר:>
אז חברי הכנסת צריכים לדבר קודם אחר-כך תעשי אחד אחד. אחד כבר דיבר בשם הליכוד. 

<מרדכי כהן:>
פעם אחת תדבר אמת. אנחנו זייפנו?

<היו"ר מירי רגב:>
חברים, אני אסיים את הדיון?

<ישראל אייכלר:>
אני אבקש להזהיר את עצמנו. אנחנו צריכים להתבונן במה שקורה בסביבתנו. אנחנו צריכים להתבונן במה שקורה בקייב. אנחנו צריכים להתבונן במה שקורה בסוריה. אנחנו צריכים להתבונן במה שקורה במצרים. אין שום הבטחה שבמדינת ישראל הדמוקרטיה תמשיך להתקיים. אני רואה תהליך מסוכן מאוד לזכויות הבסיסיות הדמוקרטיות של האזרח, בפרט של המיעוטים החרדים והערבים. אני חושב שאם תימשך המגמה הזאת, שהופכים את ועדות הכנסת למנגנוני תעמולה נגד הציבור החרדי, זה יביא לדברים שאני לא רוצה להעלות על השפתיים. 

למשטרה אני רוצה לומר. לא יתכן שבמדינה כמו במדינת ישראל נמצאו רק 37 מזייפים מתוך מיליוני בוחרים בכל הרשויות המקומיות, רק בעיר אחת בית שמש ובעיר אחת בנצרת. יש לי תחושה שהדיון שקיימה פה יושבת ראש הוועדה לפני הבחירות לעיריות והעלילות שדיברו שם על אלפי חרדים שנרשמו ולא גרים שם, גרמו לכך שהמשטרה תתמקד דווקא בקלפיות חרדיות. לא נמצאו שום זיופים לא בקיבוצים, לא במושבים, לא בשכונות חילוניות. 

<היו"ר מירי רגב:>
תודה רבה, חבר הכנסת אייכלר.

<ישראל אייכלר:>
גברת מירי רגב, את צריכה לדעת. היית דוברת צה"ל בזמן ההתנתקות, את יודעת לאן מדינה יכולה להגיע. אם אתם תשללו את זכויות האדם הבסיסיות, המאבק יעבור מהקלפיות אל הרחובות ואז כולנו נפסיד במלחמה הזאת. 

<היו"ר מירי רגב:>
תודה רבה לך. 

<ישראל אייכלר:>
יש לי 3 דקות, אני רוצה להשלים אותם. 

<היו"ר מירי רגב:>
לא, אין לך 3 דקות. 
<ישראל אייכלר:>
לא יהיה לי פחות זמן מכל חבר כנסת אחר. 

<היו"ר מירי רגב:>
אוקיי, אז אנחנו נסיים את הדיון. 

<ישראל אייכלר:>
אני חבר ועדה ואת לא תסתמי לי את הפה. 

אני אומר דבר אחד. אנחנו צריכים לדאוג שהבחירות הדמוקרטיות תהיינה דמוקרטיות למענך. 

<היו"ר מירי רגב:>
הבנתי, זה מה שאנחנו עושים. אנחנו באנו לוודא שהן יהיו דמוקרטיות. 

<ישראל אייכלר:>
אם את תנצלי את הוועדה כדי לעזור לאויבי החרדים בבית שמש, הליכוד יהיה בסכנה . גם יוטשנקו היה צריך לברוח מקייב. 

<היו"ר מירי רגב:>
תודה רבה לך. 

מנכ"ל עיריית בית שמש, רק אם יש לך מה להוסיף על מה שאמר אלי. 

<מתתיהו חותה:>
בפועל, מי שעוסק בכל הלוגיסטיקה של הבחירות זאת העירייה. אנחנו הגשנו דרישה לתקציב למשרד הפנים ולא קיבלנו שום תגובה. ההליכים הולכים מאוד לאט והזמן עובר. ישנן דרישות שיוצאות דרך התקשורת, כמו לקלוט סדרנים, לקלוט 250 מזכירים. הכול עובר דרך העירייה. אף אחד לא מדבר איתנו ישירות ואף אחד לא מתקצב אותנו ישירות. הדברים לא ייעשו ביום הבחירות ויהיה בלגאן. זה בלי שום קשר למהומות. לא יהיה מי שיחלק כריכים, לא יהיה מי שיביא את הקלפיות למקום. לא יהיה מי שיפתור בעיות שמתעוררות באותו יום. 

אני מבקש שתהיה אמירה ברורה של הוועדה, שיש לשבת עם העירייה והתקצוב של יום הבחירות. 

<כהן אלי:>
רק הערה קטנה ביחס למה שאמר חבר הכנסת - - - 

<היו"ר מירי רגב:>
הוא נותן את התשובות לכולם. 

<יעקב אשר:>
יש לו רשות דיבור? אותו את הפלית ולו את נותנת?

<כהן אלי:>
הערה אחת.

<היו"ר מירי רגב:>
לא. 

חבר הכנסת נחמן שי, בבקשה. 

<דוד אזולאי:>
לא קיבלנו תשובה ממשרד הפנים.

<היו"ר מירי רגב:>
הוא ייתן בסוף תשובות לכל השאלות. 

<נחמן שי:>
אני רוצה להביע תקווה שבאמת גם משרד הפנים וגם המשטרה ישקיעו מאמצים גדולים, בעיקר בבית שמש כי שם היה האירוע החמור הזה. זה יום אחד אז באמת אפשר להבטיח שאלה יהיו בחירות אמינות וייצגו את האוכלוסייה של בית שמש. בשום אופן אי-אפשר לחזור על הפארסה הזאת פעם נוספת. 

לעניין החיילים. שמעתי את הסקירה שלך. לחיילים יש משקל חשוב כמו כל תושב אחר. תעשו מאמץ גדול. יכול להיות שההצעה שהצעתי, של אנשי קשר – בדרך-כלל צה"ל לא מדבר עם אזרח שמתקשר בשמו של מישהו אחר. אולי אם זה יהיה ממוסד ויהיו במטות אדם או שניים שיהיו אנשי קשר, גם הצינור הזה יעבור. יכול להיות שזה יעזור לכמה חיילים ויכול להיות שהמבנה שבניתם יעזור. בכל מקרה, כל חייל צריך לדעת שיש לו אפשרות לצאת באותו יום ולהצביע, זאת זכותו.

מהדיונים שהיו במשטרה עולה שיש מספר גדול של כ-300 בחורי ישיבה שהעתיקו את מקום מגוריהם לבית שמש לקראת הבחירות. השאלה האם זה נבדק? האם יש איזו דרך לוודא שזה לא היה אקט חד פעמי לצורך הבחירות והאם יש דרך להבטיח שהם באמת תושבי בית שמש ולא מתגוררים במקומות אחרים והכתובת שלהם היא פיקטיבית. 

<היו"ר מירי רגב:>
נציג נצרת, אם יש לך מה להוסיף. 

<גומייד סלים:>
התודה שלי היא עבור הצדק שנעשה. זה מעבר לדמוקרטיה. תודה שיש צדק ויש בחירות חוזרות. אני מאוד מצטער שהצד השני לא מופיע היום. 
<היו"ר מירי רגב:>
הוא קיבל הודעה. אני דיברתי אישית. 

<גומייד סלים:>
אני מבקש כמה דברים. בבחירות הקודמות היה לנו עיכוב של אנשים בכניסה לקלפיות. אני רוצה להקפיד על הנושא הזה. 

אתמול הופיעה פרסומת מפחידה ומאיימת: אם אתה רוצה שהילדה שלך תהיה בביתך, הבן שלך שיהיה בביתך, תצביע ראמז. 

<היו"ר מירי רגב:>
משטרת ישראל, אתם חייבים להתעסק עם ההסתה, גם בבית שמש וגם בנצרת. 

<ישראל אייכלר:>
בעיקר בהסתה נגד החרדים בבית שמש. יש הסתה שתביא חלילה לשפיכות דמים. 

<כהן אלי:>
הרב אייכלר, אתה מוזמן לדבר איתי. 

<היו"ר מירי רגב:>
אלי, סליחה, די. גם כך קשה לי עם הדיון הזה. מספיק עם זה. 

<גומייד סלים:>
אני מדגיש את הנקודה של ההסתה ואני חוזר לנקודה האחרונה שזה פרסומת בתוך הקלפי. הרבה חבר'ה מהצד השני עשו תזכורת עם השם של הקלפי. עושים פרסומת בתוך הקלפי. 

<היו"ר מירי רגב:>
אז לא יעשו פרסומת בתוך הקלפי. זה חלק מהסדר של הקלפיות ושל משרד הפנים. אם יהיה ראש, אני אוציא את כל האנשים שיושבים מסביב. 
<גומייד סלים:>
המטרה היא לעכב את הבחירות על-ידי יצירת בעיות בתוך הקלפי. אני מבקש שהיום ימשיך, הבחירות ימשיכו ויתנו לכל אזרח שיבוא ויצביע מה שהוא רוצה. 

<היו"ר מירי רגב:>
חבר הכנסת אזולאי, רק אם יש לך מה להוסיף.

<דוד אזולאי:>
אני מוותר על רשות הדיבור. 

אני מבין את הלחץ של הזמן שאנחנו נמצאים בו. קבעת דיון לבית שמש, צריך להתבטא. את לא רוצה שיתבטאו, נרד מזה. 

<היו"ר מירי רגב:>
3 דקות בבקשה. 

<דוד אזולאי:>
קודם כל, גברתי היושבת ראש, אני רוצה להגיד לך שחבל מאוד שנשמעים פה ביטויים קשים מאוד. כיושבת ראש הייתי מצפה ממך להוקיע את המילים האלה, את הדברים האלו. אנחנו לא באנו לייצר פה תעמולת בחירות. באמת באנו לכאן לבדוק אם אכן ישנה היערכות ראויה לקראת הבחירות בבית שמש ובנצרת. לצערי זה לא כך. 

אני רוצה לשאול את יוסי ברון. מה עם אלה שמלאו להם 18 שנה מאז הבחירות הקרובות? האם הם ייכללו בפנקס הבוחרים. אם זה, זה בסדר. אם לא, אז למה לא? סליחה, שמלאו להם 17. למה שלא יכללו אותם בפנקס הבוחרים והאם זאת לא עילה לבג"צ למישהו?

אדוני דיבר כאן על שני מזכירים בכל קלפי. אני מברך על כך. האם זה יחול רק על נצרת או גם על בית שמש?

<ברון יוסי:>
על שניהם.

<דוד אזולאי:>
תודה רבה. 

לגבי איוש קלפיות והודעה לבוחר. לגבי איוש קלפיות, נכון שזה לא תפקידך. נכון שזאת ועדת הבחירות המקומיות, אבל הייתי מבקש שאתה כפקיד בחירות תוודא שאכן כל הקלפיות מאוישות בנציגים של המפלגות לפי המצב היחסי של המועצה. שלא ייווצר מצב שקלפי אחת מאוישת ע-ידי מפלגה אחת בלבד. אם כבר מדברים על זהירות, אז צריכה להיות זהירות יתר בכל הדברים.

לגבי בדיקת הודעה לבוחר. שמעתי שאדוני אמר שעד סוף השבוע יספיקו לחלק את כל ההודעות לבוחר. אם כך, זה מרגיע אותי, כי אז נוכל להבטיח שגם אותם חיילים שדיברו עליהם כאן, גם אם הם לא מש"ס - לאותם בקיאים גדולים. אני מבקש שאכן תעשה השתדלות שההודעות לבוחר יהיה עד סוף השבוע הזה כך שנוכל לוודא שבטוח שכל החיילים יגיעו לחופשה וידעו שיש בחירות באותם ימים. 

<היו"ר מירי רגב:>
יעקב אשר ואחריו יוסי ברון ואני מסכמת. 

<יעקב אשר:>
גברתי היושבת ראש, אני קודם כל מודה לך שאתמול בערב נענית לבקשתנו ושינית - - - 
<היו"ר מירי רגב:>
אני גם מודה לך שנזכרת בשעה 8 בערב. כמובן אנחנו עובדים מ-8 בבוקר ואתה נזכר לעבוד ב-8 בערב. זה גם יפה. 

בבקשה. 

<יעקב אשר:>
קודם כל, כשאת מנזכרת לעבוד, תיזכרי קודם כל שכשיש בחירות בשתי רשויות, כשעושים דיון, עושים דיון על שתי הרשויות. גם אם אחת את מכירה יותר ואחת פחות. חבל שאת עונה לי כך כי אני רציתי להודות לך על זה, למרות שאני מאוד כועס על זה שהדיון היה צריך להיות גם בלי זה. 

<אחמד טיבי:>
אני נפעם מהעניין שלך בנצרת. 

<יעקב אשר:>
יפה. 

<היו"ר מירי רגב:>
אל תדאג, זה לא מאהבת מרדכי. 

<יעקב אשר:>
הבעיה היא שאין מרכז ליכוד גדול בנצרת, אחרת היו 4 דיונים. 

<היו"ר מירי רגב:>
איזה מזל שהחרדים מלמדים אותנו. הלוואי ואני הייתי כמו גפני, כיושבת ראש ועדת הכספים. היה לי הרבה כסף לנושאים שאני מאמינה בהם, לא רק לישיבות. 

<אורי מקלב:>
את משלימה את החסכים האלה.

<יעקב אשר:>
משנכנס הדר מרבין בשמחה. אז באמת אני חושב שבאווירה פורימית, מעבר לדברים הרציניים שהיה צריך לדון בהם בצורה רצינית, לגבי צורת הבחירות בשתי הרשויות, היתה פה אוירה כזאת, שרק היה חסר נציג השב"כ, נציג המוסד ושיספרו את הקלפיות עם נשק שלוף, או דברים מהסוג הזה. 

חברים, זה קמפיין בחירות מתוזמן, גברתי. חבל שהוועדה שאת עומדת בראשה נכנסה לתוך העניין הזה. 

אני רוצה לומר דבר נוסף. דובר קודם על פקיד של משרד הפנים שהיה מנהל הבחירות, עוזר של אלי ישי, קוראים לו ליאור שחר. כביכול ניסו להגיד שהוא היה אחראי. הפקיד הזה שהוא פקיד מקצועי, עובד גם אצל שר הפנים הנוכחי. אני אבקש מכם, במסגרת זה שאתם רוצים לעשות אווירה נגד החרדים, אל תהרגו אנשים אחרים טובים ומקצועיים בדרך. 

אדון אלי כהן, הבחירות ייקבעו בקלפי. כל הקמפיינים האלה. 

<כהן אלי:>
אתה פנית אלי. 

<היו"ר מירי רגב:>
אלי, לא. 

<יעקב אשר:>
אתה לא חבר כנסת, אתה אפילו לא ראש עיר. 

<היו"ר מירי רגב:>
אלי לא. 

<יעקב אשר:>
שב בשקט.

<כהן אלי:>
אני בן אדם. 

<יעקב אשר:>
שב בשקט. 

<כהן אלי:>
תן גם אתה כבוד. 

<היו"ר מירי רגב:>
תסיים את דבריך, בבקשה. 

שקט שיהיה פה. 

<יעקב אשר:>
כשאתה עומד כאן - - - 

<היו"ר מירי רגב:>
אל תדבר אליו, תדבר לוועדה. תגיד מה אתה ממליץ לעשות כדי שהבחירות יהיו רציניות וענייניות. 

<יעקב אשר:>
אני מציע לעשות דיון רק על בית שמש. 

כשאתה בא ומצטט חצי פסוק של "להקהל ולעמוד על נפשם" ואתה מנסה לשחק עם זה עם הסתה כזאת או אחרת, אלי כהן, זה לא יעזור לך. הבחירות נקבעות בקלפי. אתה היית צריך להגיד שכל התושבים החרדים שיצביעו רק למפלגות חרדיות. 

<קריאה:>
עשה אותנו עבריינים.

<היו"ר מירי רגב:>
אם יש לך בעיה, אתה יכול לצאת מהדיון. 

<קריאה:>
לא, אין לי בעיה. אני אזרח שומר חוק, לא כמוהו. 

<ברון יוסי:>
לגבי השאלות שהועלו פה - - - 

<יעקב אשר:>
רגע, אני לא שומר חוק?

<קריאה:>
לא. 

<יעקב אשר:>
אני אבקש להוציא אותו. אני אבקש להוציא אותו. הוא אמר שאני לא אזרח שומר חוק. 

<היו"ר מירי רגב:>
אני לא אוציא אותו. 

<יעקב אשר:>
אני מבקש ממך להוציא אותו. הוא אמר שאני לא שומר חוק. אני מבקש ממנו להוציא אותו. 

<היו"ר מירי רגב:>
לך מותר להתפרץ ולו אסור. 

<קריאה:>
לא, אתה אמרת שאנחנו אזרחים מפרי חוק. 

<יעקב אשר:>
הוא דיבר אלי. אם את לא תגני עלי – הוא אמר שאני לא שומר חוק. 

<קריאה:>
לא, אתה אמרת שאנחנו לא שומרים חוק. אנחנו שומרים חוק במדינת ישראל. 

<היו"ר מירי רגב:>
יוסי, בבקשה. 

<יעקב אשר:>
אדוני היועץ המשפטי, אני אבקש את עזרתך בעניין הזה. 

תתנצל. 

<קריאה:>
תתנצל גם אתה. 

<ברון יוסי:>
לעניין הערתו ובקשתו של מנכ"ל ה עירייה אומר כך: בקשות לאישור תקציבים יש להפנות לממונה על המחוז עם העתק אלי. הנושא יטופל מייד. 

בעניין של תעמולת בחירות לא חוקית לכאורה, כמו שמישהו רמז פה לגבי נצרת, יש להפנות או למשטרה או לכבוד השופט ג'ובראן בתוקף תפקידו כיושב ראש ועדת הבחירות המרכזית. 

לנושא של שינוי כתובות, הנושא ייבדק וניתן לך תשובה אישית. אנחנו נבדוק את זה בצורה דקדקנית. 

לגבי הנושא של צה"ל, אנחנו נבדוק ונוודא שיודיעו לכולם. לגבי הודעות לבוחר, נפיץ אותן בזמן וכל אחד ידע בדיוק את מקום הקלפי בו הוא זכאי לבחור. 

<יעקב אשר:>
מה עם חולים ויולדות?

<ברון יוסי:>
כמו בבחירות הקודמות. 

<היו"ר מירי רגב:>
אני מבקשת לסכם את הדיון הזה. 

משטרת ישראל, כפי שאתם רואים, בדיון סגור הרוחות קשות ולוהטות. בשטח, בנצרת ובבית שמש, יהיה הרבה יותר קשה ממה שקורה כאן בדיון. 

אני מבקשת מהמשרד לביטחון פנים להיערך באופן מלא ומתוגבר בנצרת ובבית שמש, כדי שהבחירות ייערכו כדין ושכל אדם ואזרח שגר במקומות האלה יוכל להצביע בצורה ראויה ומכובדת. 

<דוד אזולאי:>
יש לך ספק בעניין? אני חושב שאת מטילה דופי באנשים שעושים מלאכתם נאמנה. 

<היו"ר מירי רגב:>
הבחירות האלה הן בחירות טעונות. אני שמחה שלא הכנסת אלא בג"צ קבע שיש לקיים בחירות חוזרות. אם יש למישהו בעיה עם בג"צ נא לפנות אליו. גם בנצרת וגם בבית שמש ייערכו בחירות על-פי ההערות ועל-פי ההמלצות של בית המשפט העליון.

לכן אני מודה לך, יוסי, שבעצם עברתם על ההנחיות של בית המשפט העליון ובהתאם לכך אתם מתגברים את הקלפיות לא באנשים שגרים באותו מקום. 

אני מבקשת מהיועץ המשפטי לוועדה וממנהלת הוועדה שנביא את זה גם כהצעת חוק לגבי הבחירות הכלליות שיהיו ברשויות המקומיות. 

המזכירים עוברים הכשרה והדרכה. 

בבית שמש יהיו 89 קלפיות וכ-50,000 בוחרים. בנצרת יהיו 86 קלפיות וגם כ-50,000 בוחרים. אם יהיה שינוי, נא להודיע לוועדה. 

לגבי פנקס הבוחרים. אני מבקשת שמתים לא יצביעו. לכן, להיות מתואמים עם ראשות האוכלוסין. 

<יעקב אשר:>
את יכולה לפנות למתים האלה באופן אישי. 

<היו"ר מירי רגב:>
אני מבקשת שהודעה לבוחר תגיע - - - 

<היו"ר מירי רגב:>
אני אוציא אותך. 

<דוד אזולאי:>
אין סיכוי שתוציאי אותו. בטוח שלא תוציאי אותו גם אם הוא ימשיך להפריע. 
<היו"ר מירי רגב:>
אני מבקשת שהודעה לבוחר תגיע לבוחרים. טוב שמנהלי הבחירות הם לא מהאזורים. 

<יעקב אשר:>
גם מבית שמש לא תוציאי אותנו. 

<היו"ר מירי רגב:>
סדרן, פעם שנייה אני קוראת ליעקב אשר. 

<היו"ר מירי רגב:>
לגבי צה"ל. אני מודה לכם על ההיערכות של צה"ל לקראת הבחירות. יש כ-1,500 חיילים ו-39 חיילים בנצרת. הם צריכים להגיע לבחירות. אני מבקשת להודיע להם באופן אישי במסרונים על זכותם לבוא ולבחור. 

אני מבקשת שבמסרונים לחיילים יהיה כתוב מספר טלפון שהם יוכלו לפנות אליו. 

<יעקב אשר:>
אחמד, זה פורים, אתה לא מבין?

<היו"ר מירי רגב:>
שכל המפקדים ישמעו על ההנחיה הזאת. 

<קריאה:>
גם אזרחים יכולים לקבל מסרונים כדי להצביע. למה לתת פריבילגיה?

<היו"ר מירי רגב:>
הם יקבלו הודעה לבוחר. 

רשימת החיילים בנצרת ובבית שמש יועברו למנהלי הבחירות כדי שהם באמת יוודאו את הגעתם. 

<יעקב אשר:>
מה, יש לך יועץ חרדי, אלי?

<היו"ר מירי רגב:>
הודעה שלישית ליעקב אשר, לפני שאני מוציאה אותו מהדיון. 

דיברנו על היערכות המשטרה בנצרת. 

לגבי החולים. אני מבקשת שחולה שמגיע, תהיה הנחיה לקלפיות שהוא לא יעמוד בתור. אני מבקשת שמוגבלים יצביעו במעטפה שנייה. 

<היו"ר מירי רגב:>
פעם שלישית. סדרן, נא להוציא את יעקב אשר. 

<אורי מקלב:>
טוב שגפני הגיע ותופס את מקומו.

<היו"ר מירי רגב:>
מאה אחוז. טוב שגפני הגיע, אני מודה. 

יעקב אשר, החוצה. 

לגבי יו"ר ועדת הבחירות המרכזית. נא להוציא לו מסמך על הסתה בפרסום גם בבית שמש וגם בנצרת. לקחת את מה שאמר הנציג של נצרת ומה שאמר הנציג של בית שמש. נא לוודא שההסתה הזאת לא תהיה כרגע ולא תהיה גם במהלך הבחירות. 

לגבי הדברים שאמר מקלב על-כך שהוא טוען שיש מעורבות של גורמים פוליטיים וזיופים בבחירות. אני מזמינה את חבר הכנסת מקלב לפנות למשטרת ישראל. כל עוד הוא לא יפנה למשטרת ישראל, מבחינתי אלה אמירות רק כדי להגיד אותן. 

בית המשפט החליט על בחירות חוזרות בנצרת ובית שמש. בהצלחה. 

<דוד אזולאי:>
שכחת דבר אחד. הוועדה מצווה את הבוחרים לצאת ולהצביע.

<היו"ר מירי רגב:>
תודה רבה, הישיבה נעולה. 

<הישיבה ננעלה בשעה 10:30.>
<רינה פרנקל:>
